الإدعاء
- بوست منتشر بشكل كبير جدًا بيقول: "السيسي يوافق على بناء معبد يهودي في العاصمة الإدارية بمبلغ 3 مليار جنيه".
-الكلام ده غير صحيح. لم يصدر أي قرار رئاسي ببناء معبد يهودي في العاصمة الإدارية الجديدة.

– الإشاعة دي قديمة بيتم تداولها من 2019، ووقتها نفى العميد خالد الحسيني، المتحدث باسم العاصمة الإدارية الجديدة، صحة الكلام ده وأكد إنها شائعة، قائلًا: “مفيش معبد يهودي، مع احترامنا لكل الأديان السماوية، الموضوع بيبقى نسبة وتناسب وله علاقة بعدد السكان”.


– إحنا كمان سبق ونفينا الإشاعة دي في نوفمبر 2019، بعد أن كانت مفبركة ومكتوبة على تصميم خاص بموقع “الوطن”.


– اقتراح بناء معبد يهودي في العاصمة الإدارية قاله الدكتور أحمد كريمة، أستاذ الفقه المقارن والشريعة الإسلامية بجامعة الأزهر، اللي طالب ببناء المعبد بجوار الكنيسة والمسجد اللي في العاصمة الإدارية، وأن يكون للكنيسة والمعبد اليهودي والمسجد اسم واحد وهو “مصر السلام”.